Informacija apie nuotolinio mokymo vykdymą

Santaros klinikų Vaikų ligoninėje

Mokykloje kuratoriai, bendraudami su medikais, socialiniais darbuotojais, vaikais kas savaitę skyriuose sudaro individualius tvarkaraščius, atsižvelgdami į vaikų sveikatą, poreikius, pateikia mokytojams. Mokytojai mokymo metodiką rengia skirtingai – atsižvelgdami į vaiko sveikatos pobūdį. Pavyzdžiui, Krizių intervencijos skyriuje mokomi dalykai pateikiami per psichologinę prizmę – svarbus pasitikėjimas, asmenybės iškėlimas. Šiame skyriuje dvyliktokas paprašė, kad istorijos pamoka būtų kiekvieną dieną. Žinoma, vaiko lūkesčiai patenkinti. Mokinys nori pagilinti žinias dirbdamas individualiai, nes yra pasirinkęs šį mokomąjį dalyką. Onkohematologijos skyriuje vyksta glaudus bendradarbiavimas ne tik su vaikais, bet ir su jų tėvais.

Kiekvieną dieną Vaikų ligoninėje nuotoliniu būdu mokosi apie 55–60 besigydančių moksleivių.

Mokymo(si) procesui naudojamos popierinės (vadovėliai, knygos, pratybų sąsiuviniai) ir skaitmeninės priemonės, pasitelkiama virtuali aplinka. Kas savaitę su mokytojais aptariamas nuotolinio mokymo procesas, rezultatai, iškilusios problemos.

Kadangi vaikai izoliuoti palatose, negali bendrauti vieni su kitais, lieka daug laisvo laiko. Bibliotekininkė rūpinasi jų laisvalaikiu, atrenka knygas pagal moksleivių amžiaus grupes ir siunčia įvairius žaidimus, projektus, elektroninių knygų adresus.

Centre nuotolinis mokymas vyksta sėkmingai, be jokių nesklandumų, problemų, mokiniai patenkinti tokiu netradiciniu mokymu.
Papildomų technologinių priemonių nereikia, aprūpina ligoninė, vaikai turi savo, su tėvais bendraujama elektroniniu paštu, mobiliu telefonu.

